אלדר ריאזאנוב

אלדר אלכסנדרוביץ' ריאזאנוב (ברוסית: Эльда́р Алекса́ндрович Ряза́нов; 18 בנובמבר 1927- 30 בנובמבר 2015) היה במאי קולנוע, תסריטאי, שחקן, מורה, משורר ומפיק יהודי רוסי, אשר ביים למעלה מ-30 סרטי קולנוע שהפכו ברובם לסרטי קאלט. הוא היה בעל תואר אמן העם של ברית המועצות (1984). בשנים 2002 - 2007 כיהן כנשיא האקדמיה הרוסית לקולנוע.

קורות חיים
ריאזאנוב נולד ב-18 בנובמבר 1927 בעיר קויבישב (הקרויה מ-1991 סמרה) בברית המועצות, לאם יהודייה, סופיה שוסטרמן, ואב רוסי, אלכסנדר ריאזאנוב. מעט אחרי לידתו עברה המשפחה למוסקבה, שם גדל אלדר ריאזאנוב עם אמו לאחר שהוריו נפרדו. בשנת 1950 הוא סיים את לימודיו ב-VGIK ובמשך 5 שנים עסק בבימוי סרטי תעודה.

הקומדיה הראשונה שלו ליל הקרנבל, אותה ביים בשנת 1956 זכתה להצלחה בלתי רגילה כשנמכרו לה 50 מיליון כרטיסים. הסרט הפך למזוהה עם החג נובי גוד, ראש השנה הרוסי. גם הסרט "צחוק הגורל", שהופק עבור הטלוויזיה לקראת השנה האזרחית החדשה 1975 מוקרן עד היום בכל שנה בתחילת ינואר.

הקומדיות שביים מלגלגות על חיי היום-יום במדינה, וזכו לפרסום עצום ברחבי ברית המועצות.

ב-1977 זכה ריאזאנוב בפרס ברית המועצות, וב-1984 הוענק לו התואר אמן העם של ברית המועצות. ב-2008 זכה בתואר הכבוד של "מסדר השירות למולדת".

בין סרטיו המפורסמים ביותר: "ליל הקרנבל" (1956) בכיכובה של לודמילה גורצ'נקו, "בלדה להוסאר" (1962), "הזהר מהמכונית" (1966) עם אינוקנטי סמוקטונובסקי בתפקיד הראשי, צחוק הגורל (1975), "רומן בעבודה" (1977), ו"רומנטיקה אכזרית" (1984).

האסטרואיד "ריאזאנוב 4258" נקרא על שמו.

ריאזאנוב נישא שלוש פעמים: זויה פומינה הייתה אשתו הראשונה ולה ולריאזאנוב נולדה בת, אולגה ריאזאנובה. אשתו השנייה הייתה נינה סקויבינה ואשתו השלישית, אמה אבידולינה, הייתה איתו עד סוף ימיו.

קישורים חיצוניים 

 
  
 לנה רוסובסקי, נפטר המדריך לנפש הרוסית, הבמאי אלדר ריאזאנוב, באתר שיחה מקומית

הערות שוליים 

ערכים שבהם תבנית בריטניקה אינה מתאימה
אמנים שעל שמם כוכב לכת מינורי
במאי קולנוע סובייטים
במאי קולנוע יהודים רוסים
תסריטאי קולנוע יהודים רוסים
שחקני קולנוע וטלוויזיה יהודים רוסים
מפיקי קולנוע יהודים רוסים
משוררים יהודים רוסים
מקבלי עיטור הדגל האדום של העמל
מקבלי עיטור ההצטיינות למען המולדת
אישים הקבורים בבית העלמין נובודוויצ'יה
רוסים שנולדו ב-1927
רוסים שנפטרו ב-2015